open-index/open-wikipedia-markdown huggingface dataset:
Λούκας Φούγκερ

Ο **Λούκας Φούγκερ** με θυρεό το ελάφι, γερμ.: *Lucas Fugger vom reh* (1439 - μετά το 1512) ήταν Γερμανός επιχειρηματίας και μέλος του Οίκου των Φούγκερ.

Ήταν ο δεύτερος γιος του Αντρέα Φούγκερ.  Ο Λούκας είχε τρεις αδελφούς, τον Γιάκομπ (π.1430-1505), τον Ματαίο (1442-1489/92), τον Χανς Β΄ (1443-1501) και πέντε αδελφές. Μαζί με τους αδελφούς του, έλαβε ως οικόσημο έναν θυρεό με ένα ελάφι (vom reh) από τον Φρειδερίκο Γ΄ των Αψβούργων, αυτοκράτορα της Γερμανίας. Ήταν το πρώτο οικόσημο της οικογένειας Φούγκερ. Ο Λούκας Φούγκερ ήταν ένας πολύ επιτυχημένος πωλητής και επικεφαλής της εταιρείας Φούγκερ, αλλά τελικά έκανε ένα ουσιώδες λάθος. Χορήγησε δάνειο στην οικογένεια των Αψβούργων, το οποίο δεν αποπληρώθηκε ποτέ. Είχε λάβει ως εγγύηση τα έσοδα της πόλης του Λέουβεν, αλλά η πόλη αρνήθηκε να καλύψει το χρέος. Ο Λούκας και η οικογένειά του χρεοκόπησαν. Κατέφυγε στο Γκράμπεν της Βαυαρίας, που είναι η πατρίδα της οικογένειας Φούγκερ. 

## Οικογένεια
Ο Λούκας Φούγκερ νυμφεύτηκε δύο φορές. Η πρώτη του σύζυγος ήταν η Άννα Ντάουνινγκερ, και, μετά το τέλος της, νυμφεύτηκε την Κλάρα Κόντσελμαν το 1488. Ο Λούκας είχε συνολικά 13 παιδιά. Οι άρρενες απόγονοί του εξέλειπαν το 1576 με το τέλος τού δισεγγονού του Βαρθολομαίου (1526-1576).

## Παραπομπές


## Εξωτερικοί σύνδεσμοι
* 

Λουκας
Αντρέας Φούγκερ

Ο **Αντρέας Φούγκερ**, γερμ.: *Andreas Fugger* (1394, Άουγκσμπουργκ – 1457, Άουγκσμπουργκ), γνωστός ως ο Πλούσιος (der Reiche), ήταν Γερμανός επιχειρηματίας. Ήταν ο μεγαλύτερος γιος του Χανς Α΄ Φούγκερ και της Ελισάβετ Γκφάτερμαν, γεγονός που τον καθιστά μεγαλύτερο αδελφό του Γιάκομπ Α΄ του Πρεσβύτερου.  Ήταν ο ιδρυτής του κλάδου με θυρεό ένα ελάφι (reh) του Οίκου των Φούγκερ. Η σύζυγός του ήταν η Μπάρμπαρα Στάμλερ φομ Αστ (1415/20–1476), κόρη ενός πλούσιου εμπόρου από το Άουγκσμπουργκ. Ο Ανδρέας ήταν ένας πολύ επιτυχημένος και ικανός επιχειρηματίας, γι' αυτό και τον αποκαλούσαν «Aντρέας ο πλούσιος». Ήταν το πρώτο μέλος της οικογένειας Φούγκερ που έγινε επιχειρηματίας. Όλα τα άλλα μέλη της οικογένειας ήταν τεχνίτες εκείνη την εποχή. 

## Οικογένεια
Ο Αντρέας Φούγκερ και η σύζυγός του Μπάρμπαρα Στάμλερ φομ Αστ (1415/20–1476) απέκτησαν τέσσερις γιους, τον 
* Γιάκομπ (π. 1430–1505), τον 
* Λούκας (1439–1512), τον 
* Ματτάους (1442–1489/92) και τον 
* Χανς Β΄ τον Πρεσβύτερο (1443–1501). Ήταν οι ιδρυτές των τεσσάρων κύριων γραμμών του κλάδου των "Φούγκερ με [τον θυρεό με] το ελάφι" (Fugger vom Reh).
** Γκάστελ.
*** Βόλφγκανγκ.
**** Γιόχαν Κρίστοφ Φούγκερ.

## Παραπομπές


## Εξωτερικοί σύνδεσμοι
* 

Αντρεας
Πάουλ Φούγκερ του Κίρχμπεργκ και Βάισενχορν

Ο **Πάουλ Φούγκερ**, γερμ.: *Paul Fugger graf von Kirchberg und Weißenhorn* (13 Οκτωβρίου 1637, Άουγκσμπουργκ - 27 Απριλίου 1701, Μόναχο) ήταν Γερμανός πολιτικός του Οίκου των Φούγκερ. Ήταν μέλος των αξιωματούχων της αυτοκρατορίας (Reichshofrat) και εκλεκτορικός βαυαρικός αρχιθαλαμηπόλος (obersthofmeister).  Ήταν το δέκατο πέμπτο παιδί του Ότο Χάινριχ Φούγκερ.

## Παραπομπές


Παουλ
Κατηγορία:Γερμανοί πολιτικοί
Μαίρη Παρασκευά

Η **Μαίρη Παρασκευά** (το γένος **Γρυπάρη** , 1882–1951) ήταν Ελληνίδα ερασιτέχνης φωτογράφος. Το φωτογραφικό της έργο από τις αρχές του 20ού αιώνα αποτελεί, ενδεχομένως, την παλαιότερη γνωστή Ελληνίδα με προσωπικό έργο στη φωτογραφία.

## Βιογραφία
Γεννημένη στη Μύκονο, η Παρασκευά ήταν κόρη του Νικόλαου Γρυπάρη, ο οποίος διατηρούσε εξαγωγική επιχείρηση στην Οδησσό και κατείχε ένα κτήμα στη Μπαράνοφκα, στη βορειοδυτική Ουκρανία . Η Μαίρη, η οποία παντρεύτηκε τον Έλληνα μηχανικό Νίκο Παρασκευά από την Αλεξάνδρεια το 1903, άρχισε να φωτογραφίζει από τα τέλη της εφηβείας της ή στις αρχές της δεκαετίας των είκοσι, έχοντας διδαχθεί την χρήση της φωτογραφικής μηχανής από τον μεγαλύτερο αδελφό της, Γεώργιο Γρυπάρη.

## Φωτογραφίες
Τα γυάλινα θετικά ή διαφάνειες, γνωστές και ως φανοί της Παρασκευά, τα περισσότερα από τα οποία είναι στερεοσκοπικές πλάκες, περιλαμβάνουν φωτογραφίες της Ελλάδας, της Αιγύπτου, της Γαλλίας, της Βενετίας και της Ελβετίας. Αν και δεν ενσωματώνουν τις τελευταίες τεχνικές εξελίξεις, τα γυάλινα θετικά είναι αξιοσημείωτα καλά διατηρημένα αλλά περιορισμένης τεχνικής ποιότητας. Έχουν επίσης σημαντική ιστορική σημασία, ιδίως όσον αφορά την καταγραφή της ζωής στην Κριμαία πριν από τη Ρωσική Επανάσταση.
Πολλές από τις φωτογραφίες της Παρασκευά τραβήχτηκαν σε συνεργασία με τη φίλη της, Αργίνη Σαλβάγκου (1883–1972), επίσης φωτογράφο — μικρή αδελφή της Πηνελόπης Δέλτα. Οι φωτογραφίες τόσο της Μαίρης Παρασκευά όσο και της Αργίνης Σαλβάγκου επανήλθαν στο φως στα τέλη της δεκαετίας του 1990. Αποκαλύφθηκαν για πρώτη φορά από τη Μαρία Καραβία στο βιβλίο της *Οδησσός, η λησμονημένη πατρίδα.*

## Ψηφιοποίηση
Οι περισσότερες από τις φωτογραφίες που τράβηξε η Μαίρη Παρασκευά έχουν δωριστεί από τον ανιψιό της, Πέτρο Γρυπάρη, στο Μουσείο Μπενάκη στην Αθήνα στο οποίο ανήκει πλέον η συλλογή . 

## Παραπομπές


Κατηγορία:Έλληνες φωτογράφοι
Πρε-σου-Λαφώς

Το **Πρε-σου-Λαφώς** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Σλοβακικές προεδρικές εκλογές 2009

Προεδρικές εκλογές διεξήχθησαν στη Σλοβακία το 2009. Στον πρώτο γύρο των προεδρικών εκλογών που διεξήχθη στις 21 Μαρτίου 2009, ο πρόεδρος Ιβάν Γκασπάροβιτς προηγήθηκε με ποσοστό 46,7%  έναντι 38% για την Ιβέτα Ραντιτσόβα από την αντιπολίτευση, με την οποία αναμετρήθηκε στο δεύτερο γύρο, στις 4 Απριλίου. Σύμφωνα με αναλυτές η Ραντίτσοβα είχε πιθανότητες να κερδίσει στον δεύτερο γύρο, καθώς συγκέντρωνε την υποστήριξη τριών κομμάτων της αντιπολίτευσης, των Χριστιανοδημοκρατών (SDKU), των Συντηρητικών (KDH) και του Κόμματος του Ουγγρικού Συνασπισμού (SMK). Ο Γκασπάροβιτς απολάμβανε της στήριξης του πρωθυπουργού Ρόμπερτ Φίτσο. Ο Γκασπάροβιτς επικράτησε στον δεύτερο γύρο στις 4 Απριλίου με 55,55% των ψήφων έναντι 44,45% για την Ραντίτσοβα. Ο  Γκασπάροβιτς έγινε ο πρώτος πρόεδρος της χώρας που κατάφερε να επανεκλεγεί στο ύπατο αξίωμα.

## Αποτελέσματα
**Πρόεδρος, 22 Μαρτίου και 4 Απριλίου 2009**
|-
!style="background-color:#E9E9E9" align=left valign=top|Υποψήφιοι και κόμματα που τους στηρίζουν
!style="background-color:#E9E9E9" align=right|Ψήφοι 1ου γύρου
!style="background-color:#E9E9E9" align=right|%
!style="background-color:#E9E9E9" align=right|Ψήφοι 2ου γύρου
!style="background-color:#E9E9E9" align=right|%
|-
|align=left|**[[Ιβάν Γκασπάροβιτς]]** [Smer, Σλοβακικό Εθνικό Κόμμα (SNS), Κίνημα για Δημοκρατία (HZD)]
|align="right" | 876.061
|align="right" |46,71
|align="right" |1.234.787
|align="right" | **55,53**
|-
|align=left|Ιβέτα Ραντίτσοβα - Σλοβακική Δημοκρατική και Χριστιανική Ένωση – Δημοκρατικό Κόμμα (SDKÚ-DS)
|align="right" | 713.735
|align="right" | 38,05
|align="right" | 988.808
|align="right" | 44,47
|-
|align=left|Φράντισεκ Μίκλοσκο - Συντηρητικοί Δημοκράτες της Σλοβακίας(KDS)
|align="right" | 101.573
|align="right" | 5,42
|align="right" |-
|align="right" |-
|-
|align=left|Ζουζάνα Μαρτινάκοβα - Ελεύθερο Φόρουμ
|align="right" | 96.035
|align="right" | 5,12
|align="right" |-
|align="right" |-
|-
|align=left|Μίλαν Μέλνικ - Κίνημα για μια Δημοκρατική Σλοβακία (HZDS)
|align="right" | 45.985
|align="right" | 2,45
|align="right" |-
|align="right" |-
|-
|align=left|Ντάγκμαρ Μπολοβά
|align="right" | 21.378
|align="right" | 1,14
|align="right" |-
|align="right" |-
|-
|align=left|Μίλαν Σίντορ - Κομμουνιστικό Κόμμα της Σλοβακίας (KSS)
|align="right" | 20.862
|align="right" | 1,11
|align="right" |-
|align="right" |-
|-
|align=left style="background-color:#E9E9E9"|Σύνολο (συμμετοχή α΄γύρου: 43,63 %, β΄γύρου: 51,67%)
|width="75" align="right" style="background-color:#E9E9E9"|1.875.629
|width="30" align="right" style="background-color:#E9E9E9"|100
|width="75" align="right" style="background-color:#E9E9E9"|2.223.595
|width="30" align="right" style="background-color:#E9E9E9"|100
|}

::Πηγές: statistics.sk

## Παραπομπές


2009
Σλοβακια
Σλοβακικές προεδρικές εκλογές 2024

Οι προεδρικές εκλογές διεξήχθησαν στη Σλοβακία τον Μάρτιο και Απρίλιο του 2024. Η εν ενεργεία πρόεδρος Ζουζάνα Τσαπούτοβα ανακοίνωσε τον Ιούνιο του 2023 ότι δεν θα διεκδικήσει δεύτερη θητεία.

Στον πρώτο γύρο, που διεξήχθη στις 23 Μαρτίου, ο Ίβαν Κόρτσοκ προηγείτο με 43% των ψήφων, ακολουθούμενος από τον Πέτερ Πελεγκρίνι με 37%. Καθώς κανένας υποψήφιος δεν εξασφάλισε την απόλυτη πλειοψηφία, προγραμματίστηκε δεύτερος γύρος μεταξύ των δύο για τις 6 Απριλίου. Ωστόσο, στον δεύτερο γύρο ο Πελεγκρίνι επικράτησε του Κόρτσοκ με 53% των ψήφων. Ορκίστηκε πρόεδρος στις 15 Ιουνίου.

Η εκλογική αναμέτρηση θεωρήθηκε ευρέως ως νίκη για τον πρωθυπουργό της Σλοβακίας Ρόμπερτ Φίτσο, καθώς εξελέγη πρόεδρος ο πολιτικός του σύμμαχος.

## Εκλογικό σύστημα
Ο Πρόεδρος της Σλοβακίας εκλέγεται με την ψήφο του λαού από το 1999 για πενταετή θητεία. Ο ρόλος του είναι περιορισμένος, όμως όχι απλώς εθιμοτυπικός. Διορίζει τον Πρωθυπουργό και έχει δικαίωμα να ασκήσει βέτο σε νομοσχέδια (αν δεν έχουν επιβεβαιωθεί με πλειοψηφία των δύο τρίτων) και επίσης διορίζει τους ανώτατους δικαστές.

Η εκλογή του Προέδρου γίνεται σε δύο γύρους. Για να εκλεγεί κάποιος ή κάποια πρόεδρος, θα πρέπει να συγκεντρώσει το 50%+1 των ψήφων στον 1ο γύρο. Οι δύο πρώτοι υποψήφιοι που προηγήθηκαν στον 1ο γύρο αναμετρώνται σε έναν δεύτερο και τελικό γύρο.

Προκειμένου μια υποψηφιότητα να είναι έγκυρη, το Σύνταγμα της Σλοβακίας απαιτεί την συγκέντρωση 15.000 υπογραφών από σλοβάκους πολίτες ή την υποστήριξη των 15 από τους συνολικά 150 βουλευτές στη βουλή. Ο υποψήφιος πρέπει να έχει δικαίωμα ψήφου, να είναι πάνω από 40 ετών και να έχει παραιτηθεί από οποιοδήποτε άλλο δημόσιο αξίωμα. Το όριο θητειών του είναι μέχρι δύο προεδρικές θητείες.

## Αποτελέσματα

**Σύνοψη αποτελεσμάτων δευτέρου γύρου :**




## Μετά τις εκλογές
Μετά τα αποτελέσματα, ο Πελεγκρίνι δεσμεύτηκε να είναι "πρόεδρος όλων των Σλοβάκων πολιτών" και να "στέκεται πάντα στο πλευρό της Σλοβακίας". Ο Κορτσόκ αναγνώρισε την ήττα του και συνεχάρη τον Πελεγκρίνι, ενώ παραδέχθηκε ότι ήταν "απογοητευμένος" από το εκλογικό αποτέλεσμα.

Η νίκη του Πελεγκρίνι θεωρείται από αναλυτές ως ενίσχυση της κυβέρνησης του πρωθυπουργού Ρόμπερτ Φίτσο, καθώς ο Πελεγκρίνι είχε δείξει συναίνεση στις προσπάθειες του Φίτσο να αναδιαμορφώσει το δικαστικό σύστημα —το οποίο είχε ξεκινήσει έρευνες εις βάρος μελών του κόμματος SMER— και να θέσει τη δημόσια ραδιοτηλεόραση υπό κρατικό έλεγχο, ενώ συμμερίζεται επίσης τις απόψεις του για την Ουκρανία και τις σχέσεις με τη Ρωσία.

## Παραπομπές και σημειώσεις


2024
Σλοβακ
Ιερά Μητρόπολις Τυρολόης και Σερεντίου

Η **Ιερά Μητρόπολις Τυρολόης και Σερεντίου** ήταν μια επαρχία (Μητρόπολη) του Οικουμενικού Πατριαρχείου στην Ανατολική Θράκη. Η επισκοπή υπήρχε έως το 1922 με έδρα της την Τυρολόη (σημερινό Τσόρλου). 

Ο τίτλος του *Μητροπολίτη Τυρολόης και Σερεντίου, υπερτίμου και εξάρχου Θράκης* αποδίδεται πλέον σε τιτουλάριους επισκόπους του Πατριαρχείου και είναι κενός από τις 7 Αυγούστου 2019, οπότε απεβίωσε ο τελευταίος Μητροπολίτης Παντελεήμων (Ροδόπουλος).

## Ιστορικά στοιχεία
Η Τυρολόη (παλαιότερα Τζουρουλός, σήμερα Τσόρλου) βρίσκεται 105 χιλιόμετρα βορειοδυτικά της Κωνσταντινούπολης και τον 8ο αιώνα έγινε επισκοπή της Μητροπόλεως Ηρακλείας. Το Σερέντιο (Σεργέντζιον, Σεργέντζη ή Στράντζα, σημερινό Μπινκιλίτς), 45 χιλιόμετρα βορειοανατολικά της Τυρολόης, έγινε επίσης αυτόνομη επισκοπή της Μητροπόλεως Ηρακλείας τον 10 αιώνα.

Πριν το 1328, η επισκοπή Τυρολόης προήχθη σε αρχιεπισκοπή και πριν το 1347 προβιβάστηκε σε Μητρόπολη. Η περιοχή κατελήφθη από τους Οθωμανούς το 1359 και κατόπιν αυτού, η Μητρόπολη Τυρολόης συγχωνεύτηκε με αυτή του Σερεντίου και υποβιβάστηκε ξανά ως ενιαία επισκοπή της Μητροπόλεως Ηρακλείας.

[thumb|right|Ο τάφος του τελευταίου Μητροπολίτη Παντελεήμονα στη [Μονή Βλατάδων.]]
Στις 9 Δεκεμβρίου 1840 δημιουργήθηκε ξανά ως ανεξάρτητη Μητρόπολη, αλλά το 1848 καταργήθηκε και η περιοχή υπήχθη στη Μητρόπολη Ηρακλείας. Στις 8 Φεβρουαρίου 1907 δημιουργήθηκε εκ νέου. Στις 28 Ιουλίου 1920 η Ελλάδα προσάρτησε την Ανατολική Θράκη, αλλά τον Οκτώβριο του 1922 ο Ορθόδοξος πληθυσμός αποχώρησε από την περιοχή, η οποία παραδόθηκε επισήμως στην Τουρκία στις 12 Νοεμβρίου 1922. Έκτοτε δεν έμεινε καθόλου Ορθόδοξος πληθυσμός στα εδάφη της Μητρόπολης.

Η Μητρόπολη Τυρολόης και Σερεντίου συνόρευε βόρεια με τη Μαύρη Θάλασσα και τη Μητρόπολη Βιζύης, στα ανατολικά με τις Μητροπόλεις Δέρκων και Σηλυβρίας και στα νότια και δυτικά με τη Μητρόπολη Ηρακλείας. Στις αρχές του 20ου αιώνα περιλάμβανε τους οικισμούς Τυρολόη (*Çorlu*), Τσεγκερλή (*Yenice*), Πασαλή (*Türkgücü*), Καράσιντ ή Καρασινίτ (*Kırkgöz*), Εσέτσε (*Önerler*), Οξούζτσε, Τσικούρ Τσενγκέλ, Αβλάμπεη, Μασατλή (*Deregündüzlü*), Δαγ Γενή Κιοΐ, Σεϊμέν (*Seymen*), Μουσελήμ (*Müsellim*), Κερκεπεκλή (*Kırkkepenekli*), Κερμένι, Άρμασα, Τσαουσλή, Κιοστεμίρ, Πεδζελέρ (*Beyciler*), Ομούρδζαι, Καρατζά Κιοΐ (*Karacaköy*), Ασκός ή Πόδημα (*Yalıköy*), Βελιγραδάκι (*Belgrat*), Στράντζα (*Binkılıç*).

### Επισκοπικός κατάλογος

## Παραπομπές


## Πηγές
*  
* 

Τυρολοης
Κατηγορία:Ανατολική Θράκη
Τίμημα

Το ***Τίμημα*** είναι το τρίτο στούντιο άλμπουμ του Έλληνα ράπερ Bloody Hawk. Κυκλοφόρησε στις 19 Νοεμβρίου 2021 από τη Minos EMI και απέσπασε θετικά σχόλια από τους κριτικούς. Το άλμπουμ περιλαμβάνει συνεργασία με τον ράπερ Trouf, ενώ την παραγωγή ανέλαβαν οι Beats Pliz, Mateos Nps και Dalerm και την εκτελεστική παραγωγή ο ίδιος ο Bloody Hawk και ο Mateos Nps. Το *Τίμημα* περιλαμβάνει το τελευταίο «Daewoo», το οποίο συνδέει τα τρία πρώτα στούντιο άλμπουμ του Bloody Hawk.

## Λίστα κομματιών

## Παραπομπές


## Εξωτερικοί σύνδεσμοι

* *[https://www.youtube.com/playlist?list=PLEaWXpLoxDDpDDo85KzkVW8_lR5VwZ0f8 Τίμημα]* στο YouTube
* *[https://open.spotify.com/album/2iL8eaJzsTSQWlvHmzJgdU Τίμημα]* στο Spotify
* *[https://music.apple.com/cy/album/timima/1593304784?l=el Τίμημα]* στο Apple Music
* Μουσικό βίντεο του τραγουδιού «Ρίσκο» στο YouTube
* Μουσικό βίντεο του τραγουδιού «Daewoo 3» στο YouTube
* Μουσικό βίντεο του τραγουδιού «Κλασικό» στο YouTube

Κατηγορία:Άλμπουμ του 2021
Κατηγορία:Δισκογραφία του Bloody Hawk
Κατηγορία:Άλμπουμ από τη Minos EMI
Σλοβακικές βουλευτικές εκλογές 2023

Πρόωρες βουλευτικές εκλογές διεξήχθησαν στη Σλοβακική Δημοκρατία στις 30 Σεπτεμβρίου 2023 για την ανάδειξη των μελών του Εθνικού Συμβουλίου. Οι τακτικές εκλογές ήταν προγραμματισμένες για το 2024. Ωστόσο, στις 15 Δεκεμβρίου 2022 η κυβέρνηση ηττήθηκε σε ψήφο δυσπιστίας. Στη συνέχεια, το Εθνικό Συμβούλιο τροποποίησε το Σύνταγμα ώστε να πραγματοποιηθούν πρόωρες εκλογές στις 30 Σεπτεμβρίου 2023. Ήταν η πρώτη πρόωρη εκλογή στη χώρα από τις εκλογές του 2012.

Το αριστερό λαϊκιστικό και κοινωνικά συντηρητικό κόμμα Κατεύθυνση – Κοινωνική Δημοκρατία (Smer-SD), με επικεφαλής τον πρώην πρωθυπουργό Ρόμπερτ Φίτσο, αναδείχθηκε πρώτο κόμμα, κερδίζοντας 42 έδρες. Το κοινωνικοφιλελεύθερο και ευρωπαϊκό κόμμα Προοδευτική Σλοβακία (PS) κατέλαβε τη δεύτερη θέση με 32 έδρες. Το κόμμα Φωνή – Κοινωνική Δημοκρατία (Hlas-SD), που διαχωρίστηκε από το Smer-SD το 2020 και με επικεφαλής τον πρώην πρωθυπουργό Πέτερ Πελεγκρίνι, ήρθε τρίτο με 27 έδρες. Το συντηρητικό κόμμα OĽaNO και οι σύμμαχοί του κέρδισαν 16 έδρες, λιγότερες από το ένα τέταρτο των εδρών που είχαν το 2020. Τα χριστιανοδημοκρατικά κόμματα Χριστιανικό Δημοκρατικό Κίνημα (KDH) και το δεξιό λαϊκιστικό Σλοβακικό Εθνικό Κόμμα (SNS) επανήλθαν στο Εθνικό Συμβούλιο με 12 και 10 έδρες αντίστοιχα, μετά την αποτυχία τους να περάσουν το εκλογικό όριο το 2020. Το κλασικά φιλελεύθερο κόμμα Ελευθερία και Αλληλεγγύη (SaS) κέρδισε 11 έδρες, ισοφαρίζοντας το χειρότερο αποτέλεσμα από την ίδρυσή του το 2012.

Καθώς κανένα κόμμα ή συμμαχία δεν κατάφερε να συγκεντρώσει την πλειοψηφία των 76 εδρών, σχηματίστηκε κυβέρνηση συνασπισμού. Μια κυβέρνηση συνασπισμού μεταξύ των κομμάτων Smer-SD, Hlas-SD και SNS συγκροτήθηκε. Η νέα κυβέρνηση με πρωθυπουργό τον Ρόμπερτ Φίτσο ορκίστηκε στις 25 Οκτωβρίου 2023.

## Αποτελέσματα

## Παραπομπές


2023
Σλοβακια
Άλεξ Γουόρεν

Ο **Άλεξ Γουόρεν** (*Αλεξάντερ Γουόρεν Χιουζ*, γεννημένος στις 18 Σεπτεμβρίου 2000) είναι Αμερικανός τραγουδιστής, τραγουδοποιός, YouTubeρ και influencer. Υπήρξε ιδρυτικό μέλος της συνεργατικής ομάδας του TikTok, The Hype House, από το 2019 έως το 2022. Άρχισε να κυκλοφορεί μουσική ανεξάρτητα το 2021, προτού υπογράψει συμβόλαιο με την Atlantic Records την επόμενη χρονιά. Το single του 2024, "Burning Down", από το ντεμπούτο EP του, *You'll Be Alright, Kid (Chapter 1)* (2024), ήταν το πρώτο του τραγούδι που εμφανίστηκε στο ''Billboard'' Hot 100. Το single του 2025, "Ordinary", έφτασε στην κορυφή του Billboard Hot 100, όπου παρέμεινε για 2 συνεχόμενες εβδομάδες, και επίσης κατέκτησε την κορυφή των τσαρτ σε αρκετές άλλες χώρες, όπως η Αυστραλία, ο Καναδάς και το Ηνωμένο Βασίλειο.

## Πρώτα χρόνια και προσωπικά
Ο Αλεξάντερ Γουόρεν Χιουζ  (*Alexander Warren Hughes*), γεννήθηκε στις 18 Σεπτεμβρίου 2000 στην Καρλσμπάντ της Καλιφόρνια και μεγάλωσε εκεί. Έχει δύο αδελφές και έναν αδελφό. Ο πατέρας του πέθανε από καρκίνο των νεφρών όταν ήταν εννέα ετών και η μητέρα του, η οποία ήταν αλκοολική, τον έδιωξε από το σπίτι όταν ήταν 18, αφήνοντάς τον άστεγο και συχνά να κοιμάται σε αυτοκίνητα φίλων. Η μητέρα του πέθανε το 2021.

Ο Γουόρεν άρχισε να βγαίνει με την Κούβερ Άννον, επίσης πρώην μέλος του Hype House, την οποία γνώρισε μέσω του Snapchat, το 2018. Εκείνη μετακόμισε από το σπίτι των γονιών της στη Χαβάη στην Καλιφόρνια για να ζήσει με τον Γουόρεν στο αυτοκίνητό του. Το ζευγάρι αρραβωνιάστηκε την Παραμονή Πρωτοχρονιάς του 2022 και παντρεύτηκε στις 22 Ιουνίου 2024, στο Έσκοντιντο της Καλιφόρνια. Είναι Καθολικός και έχει δηλώσει ότι τα τραγούδια του εμπνέονται από τη σύγχρονη χριστιανική λατρευτική μουσική.

## Δισκογραφία
### Studio albums

### Extended plays

### Singles

### Λοιπά τραγούδια που μπήκαν στο τσαρτ

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Εζέν Κοφί Αντομπολί

Ο **Εζέν Κοφί Αντομπολί** (*Eugène Koffi Adoboli*, 3 Οκτωβρίου 1934 – 23 Απριλίου 2025) ήταν Τογκολέζος πολιτικός. Υπήρξε πρωθυπουργός του Τόγκο από τις 21 Μαΐου 1999 έως τις 31 Αυγούστου 2000. Το 2011 καταδικάστηκε *ερήμην* σε πενταετή φυλάκιση για υπόθεση υπεξαίρεσης κατά τη διάρκεια της πρωθυπουργικής του θητείας.

## Βίος και καριέρα
Ο Αντομπολί διορίστηκε πρωθυπουργός στις 21 Μαΐου 1999, διαδεχόμενος τον Κουάσι Κλούτσε. Προηγουμένως είχε υπηρετήσει για πάνω από 40 χρόνια ως διεθνής δημόσιος υπάλληλος στη Διάσκεψη των Ηνωμένων Εθνών για το Εμπόριο και την Ανάπτυξη (UNCTAD) στη Γενεύη και στη Μικτή Επιθεωρησιακή Μονάδα των Ηνωμένων Εθνών. Κατά τον διορισμό του από τον πρόεδρο Γκνασινγκμπέ Εγιαντεμά, έπειτα από τις βουλευτικές εκλογές του Μαρτίου 1999, ο Αντομπολί ήταν σχεδόν άγνωστος στην πολιτική σκηνή του Τόγκο. Κατά τη διάρκεια της θητείας του δέχθηκε κριτική για την αδυναμία του να βελτιώσει την οικονομική κατάσταση της χώρας.

Στις 7 Απριλίου 2000 παρουσιάστηκε επίσημα στη Λομέ η έκθεση "Χιλιετίας" του ΟΗΕ, με πρωτοβουλία του Αντομπολί και της Σεσίλ Μολινιέ, συντονίστριας του ΟΗΕ στο Τόγκο. Ο Αντομπολί επαίνεσε την έκθεση, δηλώνοντας: «Και ήταν με την ίδια προσοχή που ο Πρόεδρος υποδέχθηκε τα σχέδια του Γενικού Γραμματέα για μια 'κοινωνία χωρίς φόβο'.» Στις 9 Ιουλίου 2000 συναντήθηκε με τον Γενικό Γραμματέα των Ηνωμένων Εθνών Κόφι Ανάν. Στις 27 Αυγούστου 2000 υπέβαλε την παραίτησή του, την οποία αποδέχθηκε ο Εγιαντεμά. Την ανακοίνωση έκανε ο υπουργός Επικοινωνιών του Τόγκο Κοφί Πανού, μία ημέρα έπειτα από ψήφο δυσπιστίας της Βουλής προς την κυβέρνησή του. Στις 29 Αυγούστου ο Εγιαντέμα διόρισε τον Αγκμπεγιομέ Κοντζό ως διάδοχό του.

Ο Αντομπολί εγκαταστάθηκε στην Ελβετία το 2002. Τον Απρίλιο του 2010 απηύθυνε κεντρική ομιλία στον Παγκόσμιο Μετεωρολογικό Οργανισμό, καλώντας τη διεθνή κοινότητα να ενισχύσει τις πληροφορίες και υπηρεσίες πρόγνωσης για την κλιματική αλλαγή, ώστε να μειωθούν οι φυσικές καταστροφές στην Αφρική. Παρότρυνε τις αφρικανικές χώρες να συνεργαστούν για την αντιμετώπιση των περιβαλλοντικών προκλήσεων.

Το 2011 κατηγορήθηκε για υπεξαίρεση 800 εκατομμυρίων φράγκων CFA από κατασκευαστικό έργο στη Λομέ το 1999, όταν ήταν πρωθυπουργός. Τα σπίτια επρόκειτο να φιλοξενήσουν ηγέτες για σύνοδο του Οργανισμού Αφρικανικής Ενότητας. Τον Ιούλιο του ίδιου έτους καταδικάστηκε ερήμην μαζί με δύο ακόμη άτομα σε πενταετή φυλάκιση για τον ρόλο του στην υπεξαίρεση. Ο Αντομπολί αρνήθηκε τις κατηγορίες, δηλώνοντας: «Ποτέ δεν έβαλα χέρι στα ταμεία της κυβέρνησης του Τόγκο. Η απόφαση αυτή είναι γελοία και δεν τιμά τη χώρα μας.» Αντίθετα, υποστήριξε ότι το Τόγκο του χρωστούσε χρήματα.

Ο Αντομπολί πέθανε σε εξορία στην Ελβετία στις 23 Απριλίου 2025, σε ηλικία 90 ετών.

## Παραπομπές


Κατηγορία:Πρωθυπουργοί του Τόγκο
The Elegants

**The Elegants** ήταν ένα αμερικανικό φωνητικό συγκρότημα της doo-wop, το οποίο ξεκίνησε το 1958 από τους Βίτο Πικόνε, Άρθουρ Βενόζα, Φρανκ Ταρντόνιο, Καρμάν Ρομάνο και Τζέιμς Μοσκέλο στη Σάουθ Μπιτς του Στάτεν Άιλαντ της Νέας Υόρκης.

## Σταδιοδρομία
Πριν το τραγούδι τους, εμπνευσμένο από παιδικό τραγούδι, με τίτλο "Little Star", γίνει νούμερο ένα επιτυχία, το συγκρότημα συνήθιζε να τραγουδάει ανεπίσημα κάτω από την προβλήτα κοντά στα σπίτια τους. Το "Little Star" ήταν το μόνο τραγούδι τους που πούλησε πάνω από ένα εκατομμύριο αντίτυπα και γράφτηκε από τους Βενόζα και Πικόνε.

Το τραγούδι παρέμεινε για 19 εβδομάδες στο Billboard Hot 100, αποκτώντας χρυσό δίσκο.

Στο UK Singles Chart, το τραγούδι έφτασε στην 25η θέση τον Σεπτέμβριο του 1958.

Μετά την επιτυχία του "Little Star", το συγκρότημα, ενώ ακόμη ήταν στην εφηβεία του, περιόδευσε μαζί με καλλιτέχνες όπως ο Μπάντι Χόλι, οι Dion and the Belmonts, ο Τσακ Μπέρι και ο Τζέρι Λι Λιούις. Ωστόσο, κανένα από τα επόμενα σινγκλ τους δεν μπήκε στα charts, καθιστώντας τους χαρακτηριστικό παράδειγμα καλλιτεχνών της μίας επιτυχίας.

Στις αρχές της δεκαετίας του 1970 ο τραγουδιστής Βίτο Πικόνε επέστρεψε στο συγκρότημα, αντικαθιστώντας τον Ταρντόνιο ως βασικός τραγουδιστής. Το συγκρότημα εμφανίζεται κάθε χρόνο στο φεστιβάλ του Αγίου Ιανουαρίου (San Gennaro) στη Λιτλ Ίταλι του Μανχάταν, στη Νέα Υόρκη.

Σύμφωνα με την ιστοσελίδα του συγκροτήματος, ο Φρέντι Ρέντμοντ πέθανε από εμφύσημα το 2006 και αντικαταστάθηκε από το αρχικό μέλος Τζέιμς Μοσκέλο. Ο Μοσκέλο είχε παίξει με τους The Charts τη δεκαετία του 1980.

Μέχρι το 2012 οι Elegants συνέχιζαν να εμφανίζονται σε συναυλίες και εκδηλώσεις σε όλη την Αμερική, υπό την επωνυμία "Vito Picone & The Elegants". Μέλη του συγκροτήματος περιλαμβάνουν τον Τζο Λουσέντι στην σόλο κιθάρα (ο οποίος είχε παίξει με τον μελλοντικό ντράμερ των Kiss, Πίτερ Κρις, στο συγκρότημα Sounds of Soul τη δεκαετία του 1960), τον Άλεξ «Αλ Μπαλ» Λέοναρντ και τον Μαρκ Γκάρνι στα πλήκτρα, τον Μάικ Καταλάνο και τον Πιτ Γκάμπι στο ηλεκτρικό μπάσο, καθώς και τους Βίνι Κονιάτο και Σαλ Αλμπανέζε στα ντραμς.

Ο Καρμάν Ρομάνο (γεννημένος στις 17 Αυγούστου 1938) πέθανε στις 2 Αυγούστου 2016 σε ηλικία 77 ετών.

Το αρχικό μέλος Άρτι Βενόζα πέθανε στις 20 Απριλίου 2018.
## Σημαντικά singles
*Little Star (Ιούνιος 1958)
* Please Believe Me (Οκτώβριος 1958)
* Pay Day (Φεβρουάριος 1959)
* My Tears (1960)
* Little Boy Blue (Is Blue No More) (January 1960)
* Speak Low (July 1960)
* Happiness (January 1961)
* Tiny Cloud (May 1961)
* Dressin' Up (November 1962)
* A Letter From Viet Nam (Dear Donna) (Ιανουάριος 1965)
* Bring Back Wendy (Απρίλιος 1965)

## Παραπομπές


## Επιπλέον ανάγνωση
*

## Εξωτερικοί σύνδεσμοι
*Rockabilly.nl
*Vito Piccone & The Elegants

Κατηγορία:Αμερικανικά μουσικά συγκροτήματα
Μπιτζαριανό Ηρακλείου

Το **Μπιτζαριανό** ή **Μπιτζαριανώ** είναι χωριό της κοινότητας Καρουζανών του δήμου Μινώα Πεδιάδας, στην Περιφερειακή Ενότητα Ηρακλείου της Κρήτης. Ανήκε στην Επαρχία Πεδιάδας. Βρίσκεται βόρεια από το Καστέλλι Πεδιάδας, σε απόσταση 36 χιλιομέτρων από το Ηράκλειο.

## Ιστορικά στοιχεία
Το όνομα του χωριού πιθανότατα προέρχεται από την οικογένεια η οποία το συνοίκησε. Η παλαιότερη μνεία στο χωριό γίνεται στα *Κρητικά* του Μιχαήλ Χουρμούζη το 1832. Στο χωριό τον 19ο αιώνα εγκαταστάθηκε ο οπλαρχηγός Αντώνιος Τρυφίτσος, ο οποίος ήταν ηγετική προσωπικότητα της επαρχίας Πεδιάδας στις επαναστάσεις του 1866 και του 1897. Στην απογραφή του 1881 αναφέρεται ως Μπιτζαριανώ και είχε αμιγώς χριστιανικό πληθυσμό. Στην απογραφή του 1900 το Μπιτζαριανών είχε μαζί με τον Τζίγκουνα 122 χριστιανούς κατοίκους. Στην απογραφή του 1920 είχε 99 κατοίκους και αναφέρεται ως Μπιτζαριανό.

Το 1925 το χωριό προσαρτήθηκε στην κοινότητα Πηγαϊδουρίου και το 1927 στην κοινότητα Καρουζανών, όπου και παρέμεινε μέχρι το 1997, όταν με το πρόγραμμα Καποδίστριας προσαρτήθηκε στον δήμο Καστελλίου. Με το πρόγραμμα Καλλικράτης το 2010 προσαρτήθηκε στον δήμο Μινώα Πεδιάδας. Από το 1955 μέχρι το 1985 το χωριό είχε μετονομαστεί σε Πηγή.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
thumb|Ο ναός του Αγίου Παντελεήμονα κοντά στο χωριό
Νοτιοανατολικά του χωριού σώζεται ο βυζαντινός ναός του Αγίου Παντελεήμονα. Ο ναός είναι μεγάλη τρίκλιτη βασιλική με τα κλίτη να χωρίζονται μεταξύ τους με δύο οξυκόρυφες κιονοστοιχίες. Ένας από τους κίονες αποτελείται από κιονόκρανα από παλαιότερο κτίριο. Στο ναό έχουν εντοιχιστεί πολλά παλαιότερα ανάγλυφα και αρχαίες επιγραφές. Το κτίριο κτίστηκε αρχικά στη μεσοβυζαντινή εποχή και ανακατασκευάστηκε κατά την βενετική εποχή. Στο εσωτερικό, στους πλευρικούς τοίχους και στην αψίδα του ιερού, σώζονται επίσης αρχαϊζούσες τοιχογραφίες με γραμμικά χαρακτηριστικά. Οι τοιχογραφίες που σώζονται απεικονίζουν την Ένθρονη Θεοτόκο, την Κοινωνία των Αποστόλων και ολόσωμους αγίους.

Στο χωριό διατηρούνται παλιά λιθόχτιστα σπίτια, πέτρινα πηγάδια και το παλιό ελαιοτριβείο, με τις μυλόπετρες. Μέσα στο χωριό σώζονται δύο νερόμυλοι και στη θέση Λουριά βρίσκεται ο μύλος του Μπιτζάρο.

## Παραπομπές


Κατηγορία:Δήμος Μινώα Πεδιάδας
Κατηγορία:Χωριά της περιφερειακής ενότητας Ηρακλείου
Ρομαίν-συρ-Μεζ

Το **Ρομαίν-συρ-Μεζ** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Παναγιώτης Ζορμπάς

Ο **Παναγιώτης Ζορμπάς** (21 Απριλίου 1987) είναι Έλληνας πρώην επαγγελματίας ποδοσφαιριστής που αγωνιζόταν ως επιθετικός μέσος που ξεκίνησε από τις ακαδημίες της Μπάγερ Λεβερκούζεν και έπαιξε για την ΑΕΚ μεταξύ άλλων ομάδων. Τελείωσε την καριέρα του το 2022 στον Κιλκισιακό.

## Καριέρα
 Τα πρώτα του βήματα τα έκανε στις ακαδημίες της Μπάγερ Λεβερκούζεν και της Φορτούνα Ντίσελντορφ στη Γερμανία, ενώ έπαιζε και για τις μικρές εθνικές ομάδες.

Το καλοκαίρι του 2005 αποκτήθηκε από την Α.Ε.Κ. και αγωνίστηκε στην ομάδα νέων της. Μετέπειτα, δόθηκε δανεικός στη Νίκη Βόλου για να πάρει χρόνο, κάτι που κατάφερε παρά το γεγονός ότι η Νίκη υποβιβάστηκε τη σεζόν 2006–07 από τη Β' Εθνική. Αξιοσημείωτο ότι εκείνη τη σεζόν έπαιξε συμπαίκτης με τον Σωκράτη Παπασταθόπουλο, ο οποίος επίσης ήταν δανεισμένος.

Επόμενος σταθμός για τον Ζορμπά ήταν ο Παναιτωλικός της Γ' Εθνικής, όπου οι αποδόσεις του τον έκριναν καλύτερο παίκτες του νότιου ομίλου για τη σεζόν 2007–08.

Οι θετικές επιδόσεις του στο Αγρίνιο του έδωσαν πίσω μια θέση στο ρόστερ της ΑΕΚ για τη σεζόν 2008–09. Δυστυχώς όμως, δεν φάνηκε αντάξιος των περιστάσεων με αποτέλεσμα να σταλθεί πάλι δανεικός στον Παναιτωλικό τον Ιανουάριο του 2009 και έπειτα στον Ο.Φ.Η., αρχικά ως δανεικός και έπειτα ως ελεύθερη μεταγραφή, μένοντας εκεί συνολικά 4 χρόνια. 

Από το 2013 αγωνίστηκε για λογαριασμό της Κέρκυρας και μετά κατέληξε σε ομάδες τοπικού για μικρά χρονικά διαστήματα πηγαίνοντας στην Τριγλία Ραφήνας τη σεζόν 2019–20, στην Α.Ε. Μοσχάτου τη σεζόν 2020–21 και εν τέλη στον Κιλκισιακό για τη σεζόν 2021–22, όπου και τερμάτισε την καριέρα του.

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΕΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ο. Κέρκυρας
Α.Σ. Πυργετός

**Ο Α.Σ. Πυργετός** είναι ερασιτεχνική ποδοσφαιρική ομάδα με έδρα τον Πυργετό Λάρισας.

## Ιστορία
Ο Πυργετός ιδρύθηκε το 1960 και έγινε μέλος της ΕΠΣ Λάρισας, στα πρωταθλήματα της οποίας αγωνιζόταν για πολλά χρόνια.

Το 2008, έκανε το τοπικό νταμπλ και κέρδισε την άνοδο στη Δ' Εθνική, ενώ πήρε και το Σούπερ Καπ Λάρισας.. Το 2010 ξανασήκωσε το κύπελλο της Λάρισας. Η μεγαλύτερη του διάκριση όμως ήρθε το 2013, όταν κέρδισε την άνοδο στη Γ' Εθνική, στην οποία αγωνίστηκε τη σεζόν 2013-14, γνωρίζοντας αμέσως τον υποβιβασμό.

## Διακρίσεις
*Πρωτάθλημα Α' ΕΠΣ Λάρισας: **1**
**2007-08

*Κύπελλο ΕΠΣ Λάρισας: **2**
**2008, 2010

*Σούπερ Καπ ΕΠΣ Λάρισας: **1**
**2008

## Παραπομπές


Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Κατηγορία:Αθλητικοί σύλλογοι Λάρισας
Μονολιά Χίου

Η **Μονολιά** είναι παραθαλάσσιος οικισμός της Χίου και του Δήμου Χίου στο Βόρειο Αιγαίο.

## Γενικά στοιχεία
Η Μονολιά βρίσκεται στις ανατολικές ακτές του νησιού, προς το νότιο τμήμα του σε υψόμετρο 15 μέτρα. Απέχει περίπου 12 χιλιόμετρα Ν.-ΝΔ. από την πόλη της Χίου ενώ κοντινότεροι οικισμοί είναι κατά σειρά ο Άγιος Αιμιλιανός (δίπλα και νοτιοδυτικά), η Καλλιμασιά (βορειοδυτικά) και το Νεοχώρι (βόρεια).

Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Καλλιμασιάς του τότε δήμου Ιωνίας. Διοικητικά υπάγεται σήμερα (πρόγραμμα Καλλικράτης), μαζί με τον Άγιο Αιμιλιανό, τον Βουδότοπο, την Καλλιμασιά στη Δημοτική Ενότητα Ιωνίας του Δήμου Χίου. Σύμφωνα με την απογραφή 2021 απογράφησαν 43 κάτοικοι ενώ με αυτήν του 2011 είχε 73 κατοίκους.

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Γενικές εκλογές στο Κουρασάο 2010

Στις γενικές εκλογές που διεξήχθησαν στο Κουρασάο στις 27 Αυγούστου 2010
, εξελέγησαν τα μέλη του Νησιωτικού Συμβουλίου. Μετά τις εκλογές οι Ολλανδικές Αντίλλες διαλύθηκαν και το Κουρασάο έγινε συστατικό κράτος εντός του Βασιλείου των Κάτω Χωρών. Τα μέλη του νησιωτικού συμβουλίου έγιναν μέλη Βουλής. Το Κόμμα για τις Ανασυγκροτημένες Αντίλλες αύξησε τις έδρες του από 7 σε 8, αλλά ο συνασπισμός του οποίου ηγείτο απώλεσε την πλειοψηφία. Πρώτος πρωθυπουργός του Κουρασάο ανέλαβε στις 10 Οκτωβρίου 2010 ο Γκέριτ Σότε από το *Movementu Futuro Korsou* (MFK), το οποίο σχημάτισε κυβέρνηση συνασπισμού με το *Movishon Antia Nobo* (MAN) και το *Pueblo Soberano* (PS).

## Αποτελέσματα

**Γενικές εκλογές, 27 Αυγούστου 2010**
|-style="background:#E9E9E9;"
! align="left"|Κόμματα
! Αρχηγός κόμματος
! Ψήφοι
! %
! Έδρες
! +/-
|-
| align="left"|Κόμμα για την Ανασυγκρότηση των Αντιλλών - *Partido Antiá Restrukturá* (PAR)
| Έμιλι ντε Γιονγκ-Ελχάγκε
| 22.474
| 30
| 8
| +1
|-
| align="left"|Κίνημα για το Μέλλον του Κουρασάο - *Movementu Futuro Korsou* (MFK)
| Γκέριτ Σχότε
| 15.953
| 21
| 5
| +5
|-
| align="left"|Κυρίαρχος Λαός - *Pueblo Soberano* (PS)
| Χέλμιν Βιλς
| 13.886
| 19
| 4
| +3
|-
| align="left"|Κόμμα ΜΑΝ - *Movishon Antia Nobo* (MAN)
| Γιουνίς Άισντεν
| 6.531
| 9
| 2
| -3
|-
| align="left"|Απελευθερωτικό Μέτωπο Εργαζομένων της 30ης Μαΐου - *Partido Frente Obrero Liberashon 30 Di Mei* (FOL)
| Άντονι Γκόντετ
| 4.813
| 7
| 1
| -1
|-
| align="left"|Εθνικό Κόμμα του Λαού -*Partido Nashonal di Pueblo* (PNP)
| Χάμφρεϊ Ντάβελααρ
| 4.588
| 6
| 1
| -1
|-
| align="left"| Δημοκρατικό Κόμμα (DP)
| Νορμπέρτο Βιέιρα Ριμπέιρο
| 3.048
| 4
| 0
| –
|-
| align="left"|PAIS
| Άλεξ Ροζάρια
| 2.202
| 3
| 0
| –
|-
| align="left"|Εργατικό Κόμμα Σταυροφορία του Λαού
| Έρολ Γκοελόε
| 509
| 1
| 0
| –
|-
| align="left"|Lista Niun Paso Atras (NPA)
| Κάρλος Μονκ
| 336
| 0
| 0
| –
|-style="background:#E9E9E9;"
! align="left"|Σύνολο έγκυρα
! 
! align="right" colspan="1"|74.340
! align="right" colspan="1"|100
! align="right" colspan="1"|21
! align="right" colspan="1"|
|-
| align="left"|Άκυρα ψηφοδέλτια (περιλαμβάνουν και 241 λευκά)
| 
| align="right" colspan="1"|1.231
| align="right" colspan="1"|1,6
| align="right" colspan="1"|
| align="right" colspan="1"|
|-
| align="left"|Συμμετοχή
| 
| align="right" colspan="1"|75.571
| align="right" colspan="1"|65,81
| align="right" colspan="1"|
| align="right" colspan="1"|
|-
|colspan="6" align=left |Πηγή: Civil registry of the Netherlands Antilles 
|}

## Παραπομπές


2010
Κουρσαο
Σφενδύλι Ηρακλείου

Το **Σφενδύλι** είναι χωριό της κοινότητας Ποταμιών στον δήμο Χερσονήσου, στην Περιφερειακή Ενότητα Ηρακλείου της Κρήτης. Το χωριό σήμερα είναι μισοβυθισμένο εξαιτίας της κατασκευής του φράγματος του Αποσελέμη και την επακόλουθη δημιουργία ταμιευτήρα.

## Ιστορικά στοιχεία
Ο Φραντσέσκο Μπαρότσι το 1577 αναφέρει το χωριό ως *Sfendilli*. Στην ενετική απογραφή του 1583 από τον Καστροφύλακα είχε 78 κατοίκους. Ο Φραντσέσκο Βασιλικάτα το 1630 το αναφέρει ως *Sfendigli*. Στην οθωμανική απογραφή του 1671 αναφέρεται ως *Isfendil* με 9 υπόχρεους σε φόρο. Στην αιγυπτιακή απογραφή του 1834 αναφέρεται ως *Sphendili* με 8 χριστιανικές οικογένειες. Στην απογραφή του 1881 είχε 110 χριστιανούς κατοίκους. Στην απογραφή του 1900 είχε 107 χριστιανούς κατοίκους. Στην απογραφή του 1920 είχε 113 κατοίκους. 

Στις αρχές του 2000 ξεκίνησε η κατασκευή του φράγματος του Αποσελέμη με το Σφενδύλι να βρίσκεται εντός του προβλεπόμενου ταμιευτήρα, κάτω από τη στάθμη πλήρωσης. Οι κάτοικοι του χωριού αποζημιώθηκαν για να μετεγκατασταθούν αλλού, όμως συνέχισαν να μένουν σε αυτό μέχρι το 2015, όταν η στάθμη του νερού άρχισε να ανεβαίνει. Το χωριό αποκαλύπτεται όταν η στάθμη των νερών εντός του φράγματος πέφτει.

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Χερσονήσου
Κατηγορία:Εγκαταλελειμμένα χωριά του νομού Ηρακλείου
Μαρία Μοσχολιού

**Μαρία Μοσχολιού** (Αθήνα, 1934 – 25 Νοεμβρίου 2020) ήταν Ελληνίδα ηθοποιός και πρωθιέρεια σε τελετές αφής της Ολυμπιακής Φλόγας.

## Βιογραφία
Γεννήθηκε το 1934 στην Αθήνα. Σπούδασε υποκριτική στη Δραματική Σχολή του Εθνικού Θεάτρου και μουσική–τραγούδι στο Ωδείο Αθηνών. Εργάστηκε επί σειρά ετών στο Εθνικό Θέατρο, συμμετέχοντας σε πάνω από 30 παραγωγές, κυρίως μεταξύ 1954–1963 και 1988–1995. Έλαβε επίσης μικρούς ρόλους σε ελληνικές ταινίες όπως η *Μαρία Πενταγιώτισσα* (1957), η *Γερακίνα* (1958) και η κινηματογραφική απόδοση της *Ηλέκτρας* (1962).

## Πρωθιέρεια Ολυμπιακής Φλόγας
Συμμετείχε ως πρωθιέρεια στις τελετές αφής της Ολυμπιακής Φλόγας για τέσσερις Θερινούς Ολυμπιακούς Αγώνες (1968 Μεξικό, 1972 Μόναχο, 1976 Μόντρεαλ, 1980 Μόσχα) και στους Χειμερινούς Αγώνες της ίδιας περιόδου.  Τιμήθηκε από τον Δήμο Αθηναίων με μετάλλιο για την προσφορά της στην προβολή των Ολυμπιακών αξιών.

## Θάνατος
Απεβίωσε στις 25 Νοεμβρίου 2020. Η Ελληνική Ολυμπιακή Επιτροπή και εκπρόσωποι του Υπουργείου Πολιτισμού την αποχαιρέτησαν ως εμβληματική μορφή του Ολυμπιακού Ιδεώδους.

## Δείτε επίσης
* Ολυμπιακή Φλόγα

## Παραπομπές


Κατηγορία:Ελληνίδες ηθοποιοί
Γενικές εκλογές στο Κουρασάο 2025

Γενικές εκλογές διεξήχθησαν στο Κουρασάο στις 21 Μαρτίου 2025 για την εκλογή των 21 μελών του Κοινοβουλίου (στην παπιαμέντο: *Parlamento di Kòrsou)*.

Το κυβερνών κόμμα Κίνημα για το Μέλλον του Κουρασάο (MFK) ήρθε πρώτο και κέρδισε απόλυτη πλειοψηφία με 13 έδρες, κάτι που συμβαίνει για πρώτη φορά στην ιστορία του νησιού.

## Ιστορικό
Οι εκλογές του 2021 οδήγησαν σε αλλαγή κυβέρνησης. Ο απερχόμενος συνασπισμός υπέστη βαριά ήττα, με το Πραγματικό Εναλλακτικό Κόμμα (PAR) και το Κίνημα Νέων Αντιλλών (MAN) να χάνουν πολλές έδρες, ενώ το Κόμμα Εθνικής Καινοτομίας (PIN) έχασε πλήρως την κοινοβουλευτική του εκπροσώπηση. Από την αντιπολίτευση, το φιλοανεξαρτησιακό κόμμα Κίνημα για το Μέλλον του Κουρασάο (MFK) ήρθε πρώτο, κερδίζοντας σχεδόν τις μισές έδρες.

Ο ηγέτης του MFK Γκίλμαρ Πίσας διορίστηκε διαμορφωτής κυβέρνησης από την κυβερνήτρια Λουσίλ Τζορτζ-Βάουτ. Στις 26 Μαρτίου 2021 υπέγραψε συμφωνία για σχηματισμό κυβέρνησης συνασπισμού μεταξύ του MFK και του Εθνικού Λαϊκού Κόμματος (PNP). Η νέα κυβέρνηση Πίσα ορκίστηκε στις 14 Ιουνίου.

## Εκλογικό σύστημα
Το Κουρασάο είναι συνιστώσα χώρα του Βασίλειο των Κάτω Χωρών. Η διακυβέρνησή του πραγματοποιείται στο πλαίσιο ενός κοινοβουλευτικού αντιπροσωπευτικού δημοκρατικού συστήματος. Ο Βασιλιάς των Κάτω Χωρών είναι ο αρχηγός κράτους, εκπροσωπούμενος τοπικά από έναν κυβερνήτη, ενώ ο Πρωθυπουργός είναι ο αρχηγός κυβέρνησης.

Το Κοινοβούλιο του Κουρασάο είναι μονοθάλαμο. Αποτελείται από 21 εκπροσώπους που εκλέγονται για τέσσερα χρόνια με αναλογική εκπροσώπηση βάσει λίστας σε ενιαία εθνική εκλογική περιφέρεια. Το Κοινοβούλιο εκλέγει τον Πρωθυπουργό και το Υπουργικό Συμβούλιο.

## Προκριματικές εκλογές
Στο Κουρασάο, τα κόμματα χωρίς κοινοβουλευτική εκπροσώπηση πρέπει να συμμετέχουν σε προκριματική διαδικασία και να λάβουν ποσοστό ίσο με τουλάχιστον 1% των ψήφων των προηγούμενων εκλογών (το 2021) για να συμμετάσχουν στις γενικές εκλογές. Οι προκριματικές εκλογές πραγματοποιήθηκαν την 1η και 2 Φεβρουαρίου. Το όριο για πρόκριση ήταν 848 ψήφοι.

## Αποτελέσματα
Το MFK, το κόμμα του εν ενεργεία πρωθυπουργού Γκίλμαρ Πίσας, κέρδισε με συντριπτική διαφορά. Με 55,2% των ψήφων, εξασφάλισε 13 από τις 21 κοινοβουλευτικές έδρες. Αυτές οι εκλογές είναι οι πρώτες στις οποίες ένα μόνο κόμμα κερδίζει απόλυτη πλειοψηφία στο κοινοβούλιο του Κουρασάο. Το PNP, εταίρος στον συνασπισμό με το MFK, διατήρησε τις τέσσερις έδρες του. Στην αντιπολίτευση, το PAR έχασε τις μισές του έδρες και διατήρησε μόνο δύο.

## Εποπτεία
Παρακολούθηση εκλογών πραγματοποιήθηκε με τη βοήθεια της Καραϊβικής Κοινότητας.

## Παραπομπές


2025
Κουρασαο
Πρωτάθλημα Νέων ΟΥΕΦΑ 2021–22

Το **Πρωτάθλημα Νέων ΟΥΕΦΑ 2021–22** ήταν η όγδοη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την ΟΥΕΦΑ.

Η Ρεάλ Μαδρίτης, έχοντας κερδίσει τον τίτλο τη σεζόν 2019–20, ήταν η κάτοχος του τίτλου, καθώς η σεζόν 2020–21 διακόπηκε όγω της πανδημίας COVID-19 στην Ευρώπη και ο τίτλος δεν απονεμήθηκε. Αποκλείστηκε από την Ατλέτικο Μαδρίτης στον γύρο των 16.

Η Μπενφίκα κατέκτησε τον πρώτο της τίτλο, νικώντας στον τελικό τη Ρεντ Μπουλ Σάλτσμπουργκ με 6-0. Αυτή ήταν μια άτυπη επανάληψη του τελικού του 2017, που κέρδισε η Σάλτσμπουργκ με 2–1. Ήταν επίσης ο πρώτος τίτλος της Μπενφίκα στο ευρωπαϊκό ποδόσφαιρο από το Κύπελλο Πρωταθλητριών 1961–62.

Ως πρωταθλήτρια, η Μπενφίκα έπαιξε εναντίον της πρωταθλήτριας CONMEBOL, Πενιαρόλ, για το νέο Διηπειρωτικό Κύπελλο U-20, μια ομάδα νέων ισοδύναμη με το πρώην Διηπειρωτικό Κύπελλο, στο οποίο συμμετείχαν οι πρωταθλητές Ευρώπης και Νότιας Αμερικής. Η Μπενφίκα κέρδισε τον αγώνα με 1-0.

## Παραπομπές


Κατηγορία:ΟΥΕΦΑ Γιούθ Λιγκ
Σινιεβίλ

Το **Σινιεβίλ** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Ευάγγελος Παπανικολάου

Ο **[[πρωτοπρεσβύτερος]] Ευάγγελος Παπανικολάου** (Μάνδρα Αττικής, 1961) είναι Έλληνας ιεραπόστολος ιερέας, θεολόγος, ιατρός και συγγραφέας.

## Βιογραφικά στοιχεία
Ο π. Ευάγγελος Παπανικολάου γεννήθηκε στη Μάνδρα Αττικής, το 1961. Φοίτησε στο Ζάννειο Πειραματικό Γυμνάσιο Πειραιά. Σπούδασε Ιατρική στην Ιατρική Σχολή του Πανεπιστημίου Αθηνών.

Υπηρέτησε τη στρατιωτική θητεία του, στην Ελληνική Πολεμική Αεροπορία και πιο συγκεκριμένα στο Αεροδρόμιο Τυμπακίου. Ειδικεύθηκε στην Εσωτερική Παθολογία. Δίδαξε ως καθηγητής Φυσιολογίας στο Τεχνολογικό Εκπαιδευτικό Ίδρυμα Αθήνας. Σπούδασε Θεολογία στην Θεολογική Σχολή του Πανεπιστημίου Αθηνών. Εργάζεται ως Διευθυντής ΕΣΥ Παθολογίας, κατέχοντας από το 2023 τη θέση του Υπευθύνου για τον συντονισμό της Επιστημονικής Λειτουργίας του Κέντρου Υγείας Ασπροπύργου.

Μετά τη συντριβή ελικοπτέρου στον Άθω το 2004, και κατόπιν πρόσκλησης του νέου τότε Μητροπολίτη Καμερούν Γρηγορίου, μεταβαίνει ως ιατρός στο Καμερούν, συμμετέχοντας σε ανθρωπιστική αποστολή.

Από το 2008 είναι κληρικός του Πατριαρχείου Αλεξανδρείας στην Ιερά Μητρόπολη Καμερούν, υπηρετώντας ως εφημέριος του Ιερού Ναού Ευαγγελισμού της Θεοτόκου Γιαουντέ. Συμμετέχει ως ομιλητής σε ομιλίες και εκδηλώσεις σχολών γονέων, ενοριών, μονών και μητροπόλεων, για σύγχρονα θέματα. 

Η σύζυγός του είναι ιατρός παιδίατρος, με την οποία έχουν 1 παιδί.

## Συγγραφικό έργο
* «Ιδού, αναβαίνομεν εις την Ανάστασιν», Εκδόσεις Άθως, 2021
* «Μολών λαβέ. Φέροντες τα παρόντα γενναίως»,  Εκδόσεις Άθως, 2023
* «Από τις Θάλασσες στον Ιορδάνη. Άγιος Νικόλαος- Φώτα- Χριστούγεννα», Εκδόσεις Άθως, 2024
* «Γράφει ο Άγγελος, Βαγγέλη! Αναμνήσεις και εμπειρίες από τον Όσιο Ευμένιο», Εκδόσεις Άθως, 2025

## Παραπομπές


Κατηγορία:Έλληνες κληρικοί
Κατηγορία:Έλληνες θεολόγοι
Πρωτάθλημα Νέων ΟΥΕΦΑ 2022–23

Το **Πρωτάθλημα Νέων ΟΥΕΦΑ 2022–23** ήταν η ένατη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την ΟΥΕΦΑ.

Η κάτοχος του τίτλου ήταν η Μπενφίκα, η οποία νίκησε τη Ρεντ Μπουλ Σάλτσμπουργκ με 6-0 στον τελικό της προηγούμενης σεζόν. Η Μπενφίκα αποκλείστηκε στη φάση των ομίλων, ενώ η ΑΖ Άλκμααρ κέρδισε τον πρώτο της ευρωπαϊκό τίτλο νικώντας τη Χάιντουκ Σπλιτ με σκορ 5-0 στον τελικό. Έγινε η πρώτη ολλανδική ομάδα μετά τη Φέγενορντ στο Κύπελλο ΟΥΕΦΑ 2001-2002 που κατέκτησε ευρωπαϊκό τίτλο.

Σε αυτή τη σεζόν, εντυπωσιακή πορεία είχε η κροατική Χάιντουκ Σπλιτ, η οποία κατάφερε να αποκλείσει ομάδες όπως τη Μάντσεστερ Σίτι, τη Μπορούσια Ντόρτμουντ και τη Μίλαν για να προκριθεί στον τελικό, ο οποίος πραγματοποιήθηκε στο Σταντ ντε Ζενέβ λόγω του ενδιαφέροντος των οπαδών.

## Παραπομπές


Κατηγορία:ΟΥΕΦΑ Γιούθ Λιγκ
Κεραμεία Χίου

Τα **Κεραμεία** είναι παραθαλάσσιος οικισμός της Χίου στο Βόρειο Αιγαίο.

## Γενικά στοιχεία
Τα Κεραμεία βρίσκονται στα ανατολικά παράλια του νησιού σε υψόμετρο 4 μέτρα, δίπλα και νοτιοδυτικά από την Αγία Ερμιόνη και απέχουν περίπου 11 χιλιόμετρα νότια της πόλης της Χίου. Δίπλα στην θάλασσα και νοτιοδυτικά της παραλίας Μέγας Λιμνιώνας βρίσκονται οι εγκαταστάσεις κεραμοποιείου που η λειτουργία του ξεκίνησε στις αρχές του 20 αιώνα (με δύο υποτυπώδεις μονάδες παραγωγής συμπαγών τούβλων και κεράμων) η οποία στη συνέχει εξελίχθηκε σε βιομηχανική μονάδα και λειτούργησε για περισσότερα από 60 χρόνια. 

Η περιοχή γύρω από το κεραμοποιείο αποτελεί παγκοσμίως γνωστή τοποθεσία για τα απολιθώματα που υπάρχουν. Τα πρώτα ευρήματα ανασκάφηκαν το 1940 (2 απολιθωμένες χελώνες και ένα μαμούθ) ενώ το 1967 βρέθηκε ένα προβοσκιγωτό (είδος μαμούθ).  

## Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός για πρώτη φορά το 1928 να απογράφεται στην τότε κοινότητα Ευφημιανών, μέχρι το 1940 οπότε σταμάτησε. Απογράφεται ξανά από το 2001 στο τότε Τοπικό Διαμέρισμα Θυμιανών του τότε Αγίου Μηνά. Διοικητικά αποτελεί σήμερα (πρόγραμμα Καλλικράτης), μαζί με τα Θυμιανά, την Αγία Ερμιόνη, τον Καρφά και την Λευκωνιά την Κοινότητα Θυμιανών που υπάγεται στη Δημοτική Ενότητα Αγίου Μηνά του Δήμου Χίου. Σύμφωνα με την απογραφή 2021 απογράφησαν 42 κάτοικοι ενώ με αυτήν του 2011 είχε 11 κατοίκους.

## Εξωτερικοί σύνδεσμοι

* Πλινθοκεραμοποιείο - Κεραμεία Χίου ΑΕ στον ιστότοπο https://www.searchculture.gr/.
* «Πράσινο φως» από την Enterprise Greece για την επένδυση Κολλάκη στα Κεραμεία στον ιστότοπο https://www.alithia.gr/.

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Καρλ Χάιντς Φλίπσεν

Ο **Καρλ Χάιντς Φλίπσεν** (γεννημένος στις 31 Οκτωβρίου 1970) είναι Γερμανός πρώην επαγγελματίας ποδοσφαιριστής που αγωνιζόταν ως μέσος.

## Καριέρα σε συλλόγους
Ο Φλίπσεν συνήθιζε να έχει τον ρόλο του πλέι-μέικερ. Πέρασε την πρώτη δεκαετία της καριέρας του, στον σύλλογο της πόλης του, την Μπορούσια Γκλάντμπαχ, όντας συμπαίκτης με αστέρες της εποχής, όπως ο Μάρτιν Ντάλιν και ο Στέφαν Εφένμπεργκ. Με τον σύλλογο, κατέκτησε το κύπελλο Γερμανίας το 1995. Την σεζόν 1992-93, σημείωσε δέκα γκολ στην Μπούντεσλιγκα, αριθμός ρεκόρ για τον ίδιο σε μία σεζόν. Μάλιστα, την χρονιά εκείνη ήταν πρώτος σκόρερ της ομάδας μαζί με τον Ντάλιν.

Μετά τον υποβιβασμό της Γκλάντμπαχ την σεζόν 1998-1999, ο Φλίπσεν υπέγραψε με τον Παναθηναϊκό, αφήνοντας θετικές εντυπώσεις στο ελληνικό φίλαθλο κοινό από τις πρώτες κι' όλας εμφανίσεις του με τα πράσινα. Κατά την περίοδο 1999-2000, σε έναν αγώνα του Παναθηναϊκού κόντρα στην Ντεπορτίβο δε Λα Κορούνια΄στα πλαίσια του κυπέλλου ΟΥΕΦΑ, ο Φλίπσεν υπέστη τραυματισμό στο αριστερό γόνατο (είχε ήδη υποστεί τον ίδιο τραυματισμό στο δεξί του), χάνοντας έτσι το μεγαλύτερο μέρος της πρώτης του σεζόν. Αφού ανάρρωσε, επέστρεψε στη Γερμανία για λογαριασμό της Αλεμανία Άαχεν και του Μόναχο 1860, ομάδες που αγωνίζονταν στην δεύτερη κατηγορία της Γερμανίας. Συνταξιοδοτήθηκε σε ηλικία 35 ετών.

Το 2008, ο Φλίπσεν ξεκίνησε την προπονητική του καριέρα, αναλαμβάνοντας την β' ομάδα της Ροτ-Βάις Έσσεν.

## Διεθνής καριέρα
Ο Φλίπσεν σημείωσε μία συμμετοχή με την Εθνική Γερμανίας, στις 13 Ιουνίου του 1993, σε έναν αγώνα απένατι στις ΗΠΑ, στα πλαίσια του US Cup 1993. Η Γερμανία κέρδισε τον αγώνα με σκορ 4-3. Αγωνίστηκε ως αλλαγή του Γιούργκεν Κλίνσμαν, φορώντας τον αριθμό 13.

## Διακρίσεις
**Μπορούσια Γκλάντμπαχ**

* Νικητής Κυπέλλου Γερμανίας: 1994-1995
* Φιναλίστ Κυπέλλου Γερμανίας: 1991-92

**Αλεμανία Άαχεν**

* Φιναλίστ Κυπέλλου Γερμανίας: 2003-04

## Παραπομπές

## Εξωτερικοί σύνδεσμοι

* 
* 
* 

Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Φλίπσεν
Πρωτάθλημα Νέων ΟΥΕΦΑ 2017–18

Το **Πρωτάθλημα Νέων** **ΟΥΕΦΑ 2017–18** είναι η πέμπτη σεζόν του Πρωταθλήματος Νέων της ΟΥΕΦΑ, μιας ευρωπαϊκής διοργάνωσης ποδοσφαίρου νέων που διοργανώνεται από την ΟΥΕΦΑ.

Η Μπαρτσελόνα κατέκτησε τον δεύτερο τίτλο της στο Youth League μετά από νίκη επί της Τσέλσι στον τελικό με σκορ 3-0.

Η Ρεντ Μπουλ Σάλτσμπουργκ ήταν η κάτοχος του τίτλου, αλλά αποκλείστηκε στον γύρο των 16. Ξεκινώντας από αυτή τη σεζόν, οι κάτοχοι του τίτλου του πρωταθλήματος νέων έχουν υτόματη πρόκριση σμαζί με τους εγχώριους πρωταθλητές σε περίπτωση που υπάρχει κενή θέση.

## Παραπομπές


Κατηγορία:ΟΥΕΦΑ Γιούθ Λιγκ
Λα Ντεστρούς

Το **Λα Ντεστρούς** (, , ) είναι γαλλική κοινότητα στο νομό των Μπους-ντυ-Ρον, στη διοικητική περιοχή της Προβηγκίας-Άλπεων-Κυανής Ακτής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες των Μπους-ντυ-Ρον
ΟΥΕΦΑ Γιουρόπα Λιγκ 2023–24

Το **ΟΥΕΦΑ Γιουρόπα Λιγκ 2023–24** ήταν η 53η σεζόν του δευτέρου εν τάξει ερωπαϊκού πρωταθλήματος ποδοσφαίρου συλλόγων που διοργανώνεται από την ΟΥΕΦΑ και η 15η σεζόν από τότε που μετονομάστηκε από Κύπελλο ΟΥΕΦΑ σε ΟΥΕΦΑ Γιουρόπα Λιγκ.

Ο τελικός διεξήχθη στο στάδιο Αβίβα στο Δουβλίνο της Δημοκρατίας της Ιρλανδίας, με την ιταλική ομάδα Αταλάντα να νικάει τη γερμανική ομάδα Μπάγερ Λεβερκούζεν με 3-0 για να κατακτήσει τον πρώτο της ευρωπαϊκό τίτλο. Η Αταλάντα έγινε η πρώτη ιταλική ομάδα που κέρδισε τη διοργάνωση από την Πάρμα το 1999. Η νίκη της Αταλάντα στέρησε επίσης την ευκαιρία της Λεβερκούζεν να κατακτήσει ένα ηπειρωτικό τρεμπλ και να ολοκληρώσει ολόκληρη τη σεζόν αήττητη σε όλες τις διοργανώσεις. Ως νικήτρια του τουρνουά, η Αταλάντα προκρίθηκε αυτόματα στη φάση του πρωταθλήματος ΟΥΕΦΑ Τσάμπιονς Λιγκ 2024–25 και επίσης κέρδισε το δικαίωμα να παίξει εναντίον της Ρεάλ Μαδρίτης, της νικήτριας του ΟΥΕΦΑ Τσάμπιονς Λιγκ 2023–24, στο ΟΥΕΦΑ Σούπερ Καπ 2024.

Αυτή η  σεζόν ήταν η τελευταία σεζόν με τη μορφή 32 ομάδων που συμμετείχαν στη φάση των ομίλων, μετά την ανακοίνωση της ΟΥΕΦΑ ότι θα εισαχθεί μια ολοκαίνουργια μορφή για την επόμενη σεζόν. Λόγω της αλλαγής στη μορφή, καμία ομάδα δεν μπορεί να μεταφερθεί από τη φάση των ομίλων του  σάμπιονς Λιγκ το Γιουρόπα Λιγκ τπό ην ελβετική μορφή, και οι νικητές από αυτή την έκδοση και μετά δεν θα μπορούν πλέον να υπερασπιστούν τον τίτλο.

Η Σεβίλλη ήταν η κάτοχος του τίτλου, αλλά δεν μπόρεσε να υπερασπιστεί τον τίτλο της μετά τον αποκλεισμό της στη φάση των ομίλων του ΟΥΕΦΑ Τσάμπιονς Λιγκ 2023–24.
## Παραπομπές


Κατηγορία:ΟΥΕΦΑ Γιουρόπα Λιγκ
Πρωτάθλημα Εθνών ΟΥΕΦΑ 2020–21

Το **Πρωτάθλημα Εθνών ΟΥΕΦΑ 2020–21** ήταν η δεύτερη σεζόν του Πρωταθλήματος Εθνών ΟΥΕΦΑ, μιας διεθνούς ποδοσφαιρικής διοργάνωσης στην οποία συμμετείχαν οι ανδρικές εθνικές ομάδες των 55 ομοσπονδιών-μελών της ΟΥΕΦΑ. Η διοργάνωση διεξήχθη από τον Σεπτέμβριο έως τον Νοέμβριο του 2020 (φάση πρωταθλήματος), τον Οκτώβριο του 2021 (τελικοί) και τον Μάρτιο του 2022 (πλέι άουτ υποβιβασμού).

Η Πορτογαλία ήταν η κάτοχος του τίτλου, έχοντας κερδίσει τον πρώτο τελικό του 2019. Ωστόσο, δεν κατάφεραν να προκριθούν στους τελικούς του 2021, αφού τερμάτισαν δεύτεροι στον όμιλό τους πίσω από τη Γαλλία. Καμία από τις ομάδες που είχαν προκριθεί στους προηγούμενους τελικούς του πρωταθλήματος εθνών δεν κατάφερε να προκριθεί στην σεζόν του 2021.

Η Γαλλία κέρδισε στον τελικό την Ισπανία με σκορ 2-1, κατακτώντας τον πρώτο της τίτλο στο Κύπελλο Εθνών της UEFA.

## Παραπομπές